3. ลักษณะการประกอบธุรกิจ

2.  

3.1 การเปลี่ยนแปลงและพัฒนาการที่สำคัญ

ปัจจุบัน ฟิล์ม บี.โอ.พี.พี. แบ่งเป็น 2 ตลาด คือ ตลาดทั่วไป (Commodity Market)
ซึ่งมีสัดส่วนความต้องการทั่วโลกประมาณร้อยละ 80 ของตลาด ฟิล์ม บี.โอ.พี.พี. ทั้งหมด
ซึ่งมีอยู่ประมาณ 5.5 ล้านตันต่อปี และตลาดฟิล์มชนิดพิเศษ (Specialty Market)
มีสัดส่วนความต้องการทั่วโลกประมาณร้อยละ 20

ในอดีต ฟิล์ม บี.โอ.พี.พี. มีอัตราการเจริญเติบโตโดยเฉลี่ยร้อยละ 8-10
เมื่อเทียบกับอัตราการเจริญเติบโตของโลกที่ร้อยละ 3 – 4 แสดงว่า ฟิล์ม บี.โอ.พี.พี.
เป็นสินค้าซึ่งมีศักยภาพที่จะขยายตัวในอนาคตสูงกว่าการเจริญเติบโตของมูลค่าผลิตภัณฑ์มวลรวมของโลก
(GDP) โดยมีสาธารณรัฐประชาธิปไตยประชาชนจีนมีอัตราการบริโภคเพิ่มขึ้นประมาณร้อยละ 15 –
20 สำหรับประเทศไทย มีอัตราการบริโภคเพิ่มขึ้นประมาณร้อยละ 10-12
ส่วนประเทศที่เจริญแล้วเช่น สหรัฐอเมริกา ยุโรปตะวันตก ญี่ปุ่น ออสเตรเลีย
และนิวซีแลนด์จะมีอัตราการบริโภคเพิ่มขึ้นเพียงร้อยละ 2-3
เท่านั้นเนื่องจากมีอัตราการบริโภคต่อคนสูงอยู่แล้ว

นอกจาก ฟิล์ม บี.โอ.พี.พี. ที่จะเจริญเติบโตตามจำนวนประชากรที่เพิ่มขึ้นร้อยละ 3 – 4 ต่อปี
ฟิล์ม บี.โอ.พี.พี. ยังถูกใช้เป็นวัสดุทดแทนวัสดุอื่น ๆ เช่น ทดแทน Cellophane ประมาณ 1
ล้านตันต่อปี ทดแทนกระดาษ 500,000 ตันต่อปี และทดแทน PVC Sheet ประมาณ 200,000
ตันต่อปี สาเหตุที่สำคัญที่ ฟิล์ม บี.โอ.พี.พี. ทดแทน Cellophane และกระดาษเพราะ
Cellophane
และกระดาษต้องทำจากเยื่อไม้ทำให้มีการทำลายป่าไม้จำนวนมากสร้างความเสียหายให้กับสิ่งแวดล้อม
และระบบนิเวศวิทยา รัฐบาลประเทศต่าง ๆ ทั่วโลกจึงต้องออกกฎหมาย
ห้ามทำลายป่าไม้นอกจากการปลูกสวนเกษตรและต้องใช้ไม้ที่ปลูกเองมาทำเยื่อไม้ทำให้ต้นทุนของการผลิตเยื่อไม้สูงมาก
ส่งผลให้ต้นทุนการผลิต Cellophane และกระดาษสูงขึ้นมากเช่นกัน ฟิล์ม บี.โอ.พี.พี.
จึงถูกนำมาแทนที่เพราะมีต้นทุนการผลิตที่ต่ำกว่ามาก นอกจากนี้ ฟิล์ม บี.โอ.พี.พี.
ยังถูกใช้ในอุตสาหกรรมก่อสร้างโดยใช้เคลือบผิวแผ่นเหล็กไร้สนิม
ยิปซั่มบอร์ดและเฟอร์นิเจอร์เพื่อป้องกันรอยขีดข่วนและเปื้อนก่อนส่งรับงาน
จากเหตุผลดังกล่าวข้างต้น ฟิล์ม บี.โอ.พี.พี. จึงมีศักยภาพการเติบโตสูงกว่า GDP มากกว่า 2
เท่า

ในราวกลางปี 2550 ฟิล์ม บี.โอ.พี.พี. ทั่วโลกเกิดการขาดแคลนขึ้นเนื่องจากผู้ผลิต ฟิล์ม
บี.โอ.พี.พี. ปิดกิจการไปมากกว่า 30 รายในช่วงก่อนหน้านี้ทำให้กำลังการผลิตลดลงไปมากกว่า
500,000 ตัน/ปี ก่อให้เกิดภาวะขาดแคลนส่งผลให้ราคาขาย ฟิล์ม บี.โอ.พี.พี.
ปรับตัวสูงขึ้นตามลำดับจนกระทั่งสูงสุดที่ประมาณ 3,000 เหรียญ/ตัน ในไตรมาสที่ 2 ปี 2551
ในขณะที่เม็ดพลาสติก พี พี ก็ปรับตัวสูงขึ้นเป็น 2,100 เหรียญต่อตันในช่วงเวลาเดียวกัน
เมื่อเกิดภาวะเศรษฐกิจถดถอยทั่วโลกอย่างรุนแรงตั้งแต่กลางไตรมาสที่ 3 ปี 2551 เป็นต้นมา
ราคาน้ำมันดิบได้ปรับตัวลดลงอย่างรุนแรง จากระดับราคาสูงสุดที่ 147 เหรียญต่อบาร์เรล ในเดือน
กรกฎาคม ปี 2551 เหลือเพียง 40 – 45 เหรียญต่อบาร์เรลในเดือน ธันวาคม 2551
ส่งผลให้ราคาเม็ดพลาสติกพี พี ปรับตัวลดลงอย่างรุนแรงจากระดับราคา 2,100
เหรียญต่อตันในเดือน กรกฎาคม ปี 2551 เหลือเพียง 750 เหรียญต่อตันในเดือนธันวาคม ปี 2551
ฟิล์ม บี.โอ.พี.พี. ก็ได้ผลกระทบเช่นเดียวกันโดยราคาก็ได้ปรับตัวลงอย่างรุนแรงจากราคา 3,000
เหรียญ/ตัน ในเดือน กรกฎาคม 2551 เหลือเพียง 1,300 เหรียญ/ตัน ในเดือนธันวาคม 2551
ทำให้บริษัทฯ ประสบภาวะขาดทุนจากราคาเม็ดพลาสติก พี.พี.ใน Stock
ซึ่งมีราคาสูงและยอดขายที่ลดลง 50 % ในไตรมาสที่ 4 ปี 2551 อย่างไรก็ตาม บริษัทฯ
สามารถล้างวัตถุดิบเม็ดพลาสติก พี.พี. ในราคาสูงหมดสิ้นแล้ว ณ สิ้นปี 2551 ที่ผ่านมา โดยบริษัทฯ
ยังคงมีผลกำไรจากการดำเนินงานจำนวน 237
ล้านบาทเมื่อหักสำรองส่วนสูญเสียจากบริษัทย่อยจำนวน 90 ล้านบาท คงเหลือกำไรสุทธิจำนวน 147
ล้านบาท

ในปี 2551 บริษัทฯ ได้เพิ่มกำลังการผลิต BOPP Film จาก 100,000 ตันเป็น 103,000 ตันต่อปี
และคงกำลังการผลิตPolyester Film ที่ 3,500 ตันต่อปี CPP Film 3,500 ตันต่อปี และ
Metallized Film ซึ่งเป็น Value Added Product จำนวน 7,000 ตันต่อปี รวม Based
Film (Bopp, Polyester และ CPP)จำนวน 110,000 ตันต่อปี โดยการ De-bottleneck
และ Modernize เครื่องจักร BOPP สายการผลิตที่ 2 ในปี 2551 และสายการผลิตที่ 4 ในปี
2552 ทำให้บริษัทฯ จะมีกำลังการผลิต Based Film เพิ่มขึ้นอีก 4,000 ตัน/ปี
หรือมีกำลังการผลิต Based Film รวม 114,000 ตัน/ปี ในปี 2552 และชะลอแผนการลงทุนเพื่อ
De-bottleneck และ Modernize เครื่องจักร BOPP Film สายการผลิตที่ 1
และสายการผลิตที่ 3 เนื่องจากเกิดภาวะเศรษฐกิจถดถอยทั่วโลกตั้งแต่กลางไตรมาสที่ 3 ปี 2551
เป็นต้นมาและบริษัทฯ
ไม่สามารถคาดคะเนได้ว่าภาวะเศรษฐกิจถดถอยทั่วโลกจะส่งผลกระทบกับการเจริญเติบโตและอุปสงค์ทั่วโลกจะลดลงอย่างมีนัยสำคัญหรือไม่เพียงใด
ปัจจุบันบริษัทฯ มีสัดส่วนการส่งออกประมาณ 70 % และยอดขายภายในประเทศประมาณ 30 %

ในปี 2552 ไตรมาสที่ 1
วิกฤตเศรษฐกิจและการเงินโลกส่งผลกระทบอย่างรุนแรงต่อราคาสินค้าปัจจัยหลัก (Commodity
Products) รวมทั้งเม็ดพลาสติก พี พี และ ฟิล์ม บี.โอ.พี.พี ยังมีอุปสงค์ต่ำ
โดยเฉพาะในประเทศสหรัฐอเมริกา และกลุ่มประเทศอียู ทำให้ระดับราคากระเตื้องจากไตรมาสที่
4 ปี 2551 เพียงเล็กน้อย บริษัทฯ ได้ดำเนินการหาตลาดอื่นทดแทน อย่างต่อเนื่องโดยเฉพาะ
ประเทศในเอเชีย ที่ได้รับผลกระทบจากเศรษฐกิจถดถอยน้อยกว่า และตลาดใหม่ที่บริษัทฯ
พัฒนาในช่วง 2 – 3 ปี ที่ผ่านมา คือ ประเทศในกลุ่มแอฟริกา อเมริกาใต้และยุโรปตะวันออก
ทำให้บริษัทสามารถผลิตได้เต็มกำลังการผลิต ตั้งแต่เดือนกุมภาพันธ์ 2552

ในไตรมาสที่ 2 ปี 2552 จีนได้หันมาใช้นโยบายส่งเสริมการส่งออก โดยการชดเชยภาษีอีกครั้ง
ส่งผลให้ตลาด Commodity Film มีการแข่งขันรุนแรง บริษัทฯ จึงต้องขยายตลาด Specialty
Film ให้เป็นสัดส่วนที่สูงขึ้นจาก 30 % เป็น 40 % เพื่อรักษา Margin
และหลีกเลี่ยงการแข่งขันด้านราคาในตลาด Commodity Film
ซึ่งสินค้าจากจีนได้เข้ามาในตลาดนี้โดยอาศัยความได้เปรียบด้านต้นทุน
และการสนับสนุนด้านภาษีดังกล่าว ช่วงครึ่งหลังของปี 2552 บริษัทฯ
ได้รับผลกระทบจากการที่ประเทศอินโดนีเซียประกาศใช้มาตรการปกป้องและคุ้มครองชั่วคราว
(Provisional Anti – Dumping) แก่ผู้ผลิตในประเทศ และในที่สุดได้ประกาศใช้มาตรการ
Anti Dumping เป็นเวลา 3 ปี เริ่มตั้งแต่ เดือนพฤศจิกายน 2552 ต่อ BOPP Film
เฉพาะความหนา 20 -40 ไมครอน ที่นำเข้าจากประเทศไทย ส่งผลให้ยอดส่งออก BOPP Film
ของบริษัทฯ ไปยังประเทศอินโดนีเซียลดลงอย่างมีนัยสำคัญ

ถึงแม้บริษัทฯ จะประสบวิกฤตการณ์จากสภาพแวดล้อมของอุตสาหกรรมในหลายด้าน แต่บริษัทฯ
ก็ฝ่าฟันมาได้ด้วยดีในระดับหนึ่ง และจากการคาดการณ์ภาวะเศรษฐกิจในปี 2553 ที่แทบทุกสำนักวิจัย
มองว่ามีแนวโน้มที่สดใสขึ้นกว่าปีที่แล้ว บริษัทฯ จึงต้องเร่งเสริมสร้างความแข็งแกร่ง
และความสามารถในการแข่งขันเพื่อให้ได้ประโยชน์อย่างเต็มที่ จากภาวะเศรษฐกิจขาขึ้น บริษัทฯ
มีความเชื่อมั่นว่า ธุรกิจฟิล์มพลาสติกเพื่อการพิมพ์ (Printing) และหีบห่อบรรจุ (Packaging)
จะคงมีอนาคตสดใสตราบใดที่ธุรกิจอาหาร
สินค้าอุปโภคบริโภคและสิ่งพิมพ์ยังคงมีการขยายตัวอย่างต่อเนื่อง
ตามการเพิ่มขึ้นของประชากรและการขยายตัวของเศรษฐกิจโลก

ปัญหาสิ่งแวดล้อมเป็นที่เพ่งเล็งของสาธารณชนเป็นพิเศษ โดยมีการรณรงค์ลดภาวะโลกร้อน
และลดมลภาวะทั่วโลก บริษัทฯ
ตระหนักถึงปัญหาสิ่งแวดล้อมและถือเป็นภาระหน้าที่และความรับผิดชอบที่จะต้องดูแลสิ่งแวดล้อมเพื่อตอบแทนสังคมที่อยู่และป้องกันการกีดกันทางการค้า
(Non–tariff Barrier - NTB)
ของกลุ่มประเทศยุโรปตะวันตกและประเทศอเมริกาในเรื่องการรักษาสิ่งแวดล้อม โดยปัจจุบันบริษัทฯ
ได้รับ ISO 14001 ซึ่งเป็นมาตรฐานด้านการควบคุมดูแลสิ่งแวดล้อม เช่นเดียวกับ ISO 9001
ซึ่งเป็นมาตรฐานด้านการควบคุมคุณภาพสินค้า

นอกจากนี้บริษัทฯ ยังได้รับคัดเลือกให้เป็นผู้นำเข้า/ผู้ส่งออกระดับบัตรทองจากกรมศุลกากรตั้งแต่ปี
2543 เป็นต้นมาและยังได้รับคัดเลือกให้เป็นผู้ประกอบการส่งออกที่ดีของกรมสรรพากรตั้งแต่ปี 2544
เป็นต้นมา โดยที่บริษัทฯ ได้ยึดมั่นในบรรษัทภิบาล (Corporate Governance)
เป็นหลักในการบริหารธุรกิจอย่างโปร่งใสและซื่อสัตย์ ทั้งต่อลูกค้า คู่ค้า ผู้ถือหุ้น
รวมทั้งสาธารณชนทั่วไป ทำให้บริษัทฯ ได้รับความเชื่อถือจากลูกค้าทั่วโลกและนำรายได้เข้าประเทศ
มากกว่า 2,000 ล้านบาทต่อปี ในปัจจุบัน บริษัทฯ ยังคงยึดถือการทำธุรกิจแบบระมัดระวัง
(Conservative) โดยการตั้งสำรองเงินลงทุนในบริษัทฯ ที่เกี่ยวข้องเมื่อบริษัทฯ
พิจารณาว่าบริษัทที่เกี่ยวข้องนั้นๆ ยังมีความเสี่ยงในการดำเนินงานอยู่อีกทั้งเตรียมตัวเพื่อ
รองรับวัฏจักรขาลง โดยการสร้างความเข็มแข็ง และพัฒนา Specialty Film เพื่อทดแทน
Commodity Film ในสัดส่วนที่เพิ่มขึ้นซึ่งจะเป็นหนทางเติบโตอยู่รอดในระยะยาวของบริษัทฯ

3.2 การประกอบธุรกิจ

บริษัทย่อย

บริษัท ริเวอร์ไซด์ทาวเวอร์ จำกัด (ริเวอร์ไซด์) บริษัทฯ ถือหุ้นอยู่ ร้อยละ 99.99999
และมีกรรมการร่วมกัน เป็นโครงการคอนโดมิเนียม 32 ชั้น ริมแม่น้ำเจ้าพระยา ถนนพระราม 3
ซึ่งโครงการนี้ได้ดำเนินการก่อสร้างเสร็จสมบูรณ์ ได้จดทะเบียนนิติบุคคลอาคารชุดเรียบร้อยแล้ว
โดยเริ่มทยอยโอนได้ตั้งแต่เดือนกันยายน 2541 เป็นต้นมา

ปัจจุบัน ริเวอร์ไซด์ มียูนิตที่จะรอขายอยู่ประมาณ 45 ยูนิต ณ วันที่ 31 ธันวาคม 2552 โดยบริษัทฯ
มีเงินลงทุนสุทธิใน ริเวอร์ไซด์ 1,300 ล้านบาท ได้สำรองค่าเผื่อการด้อยค่าของเงินลงทุนไว้แล้ว
959 ล้านบาท คงเหลือเงินลงทุนสุทธิในบัญชีของบริษัทฯ เพียง 341 ล้านบาท ซึ่งบริษัทฯ
น่าจะได้รับกำไรเพิ่มขึ้นเมื่อขายและปิดโครงการ

บริษัทร่วม

บริษัท ไทยคอปเปอร์ อินดัสตรี่ จำกัด (มหาชน) (ไทยคอปเปอร์) บริษัทฯ ลงทุนใน ไทยคอปเปอร์
จำนวน 1,519 ล้านบาท ร้อยละ 18.96 และมีกรรมการร่วมกัน ประกอบธุรกิจถลุงแร่ทองแดง
ผลิตและจำหน่ายทองแดงแผ่นบริสุทธิ์และผลิตภัณฑ์พลอยได้ มีโรงงานตั้งอยู่ที่ 9 หมู่ที่ 8
ถนนมาบข่าปลวกแดง ตำบลมาบข่า กิ่งอำเภอนิคมพัฒนา จังหวัดระยอง

ปัจจุบันไทยคอปเปอร์ ไม่ได้ดำเนินการผลิต และอยู่ระหว่างเจรจาหาผู้ร่วมทุนรายใหม่ ดังนั้น
บริษัทฯ จึงได้สำรองการด้อยค่าของเงินลงทุนจากหุ้นที่อยู่ในบริษัทดังกล่าวจำนวน 1,519 ล้านบาท
แล้วตั้งแต่ไตรมาสที่ 3 ปี 2550 บริษัทฯ จึงจะไม่ได้รับผลกระทบจากการดำเนินงานของ
ไทยคอปเปอร์อีก และหาก ไทยคอปเปอร์
สามารถหาผู้ลงทุนและปรับโครงสร้างหนี้กับสถาบันการเงินเจ้าหนี้ของ ไทยคอปเปอร์ ได้ บริษัทฯ
อาจจะได้รับรู้กำไรซึ่งเกิดจากการขายหุ้นให้กับผู้ลงทุนรายใหม่ต่อไป

รายชื่อบริษัทที่บริษัทฯ ถือหุ้นหรือมีกรรมการร่วมกัน

บริษัท สัดส่วนการถือหุ้น (ร้อยละ)

บริษัท ริเวอร์ไซด์ทาวเวอร์ จำกัด 99.99 มีกรรมการร่วมกัน

บริษัท ไทยคอปเปอร์ อินดัสตรี่ จำกัด (มหาชน) 18.96 มีกรรมการร่วมกัน

บริษัท เลควูด แลนด์ จำกัด 10.00 มีกรรมการร่วมกัน

บริษัท เลควูดคันทรี่คลับ จำกัด 5.00 มีกรรมการร่วมกัน

บริษัทไทยน็อกซ์ สเตนเลส จำกัด (มหาชน) - มีกรรมการร่วมกัน

บริษัท พี เอ็ม กรุ๊ป จำกัด - มีกรรมการร่วมกัน

บริษัท แอ็คมี่ แค็มพ จำกัด - มีกรรมการร่วมกัน

บริษัท พี.เอ็ม.คอร์ป จำกัด - มีกรรมการร่วมกัน

บริษัท พหลโยธิน การ์เด้นท์ จำกัด - มีกรรมการร่วมกัน

บริษัทที่มีการถือหุ้นระหว่างกัน

-   บริษัท เลควูด แลนด์ จำกัด ถือหุ้นใน บริษัทไทยฟิล์มอินดัสตรี่ จำกัด (มหาชน) เป็นจำนวน
    139,552,964 หุ้น ราคาตามมูลค่าที่ตราไว้หุ้นละ 1 บาท คิดเป็น ร้อยละ 10.22
    ของหุ้นทั้งหมด

รายชื่อผู้ถือหุ้นของบริษัทไทยฟิล์มอินดัสตรี่ จำกัด (มหาชน)

+--------------------------------------+------------------+------------+
| รายชื่อผู้ถือหุ้น                           | วันปิดสมุดทะเบียน 24 |            |
|                                      | มีนาคม 2553       |            |
+--------------------------------------+------------------+------------+
|                                      | จำนวนหุ้นที่ถือ       | %          |
+--------------------------------------+------------------+------------+
| 1.  กลุ่มนายประยุทธ มหากิจศิริ             | 1,174,733,153    | 86.06      |
|                                      |                  |            |
| 2.  ธนาคาร กรุงเทพ จำกัด (มหาชน)       | 66,893,043       | 4.90       |
|                                      |                  |            |
| 3.  นายไพศาล แซ่ล่อ                    | 13,878,733       | 1.02       |
|                                      |                  |            |
| 4.  นายโรจน์ ลิ้มสวัสดิ์                   | 12,830,050       | 0.94       |
|                                      |                  |            |
| 5.  นายสุธี ลิ่มอติบูลย์                    | 11,900,058       | 0.87       |
|                                      |                  |            |
| 6.  นายนิรันดร ศรียงค์                   | 4,277,707        | 0.31       |
|                                      |                  |            |
| 7.  นายโพธิ์ทอง ปางพุฒพงษ์               | 3,912,164        | 0.29       |
|                                      |                  |            |
| 8.  นายชัยยศ เขมัษเฐียร                 | 3,795,972        | 0.28       |
|                                      |                  |            |
| 9.  นายพรชัย ชาญวนิชวงศ์                | 3,500,000        | 0.26       |
|                                      |                  |            |
| 10. บริษัทกาแฟผงไทย จำกัด               | 3,200,493        | 0.23       |
+--------------------------------------+------------------+------------+

หมายเหตุ ผู้ถือหุ้นกลุ่มนายประยุทธ มหากิจศิริ ประกอบด้วย นายประยุทธ มหากิจศิริ นางสุวิมล
มหากิจศิริ

นางสาวอุษณีย์ มหากิจศิริ นายเฉลิมชัย มหากิจศิริ นางสาวอุษณา มหากิจศิริ นายประสาธน์

มหากิจศิริ นายยงเกียรติ มหากิจศิริ บริษัท พีเอ็ม กรุ๊ป จำกัด และ บริษัท เลควูด แลนด์ จำกัด

3.3 โครงสร้างรายได้ที่เกิดจากขายผลิตภัณฑ์

  ----------------- ---------- -------- ---------- -------- ---------- --------
                    ปี2552               ปี2551               ปี2550      

                    (ล้านบาท)   %        (ล้านบาท)   %        (ล้านบาท)   %

  ในประเทศ :                                                           

  ฟิล์ม บี.โอ.พี.พี      1,155.79   31.67    1,321.90   23.55    1,292.24   22.09

  ฟิล์ม โพลีเอสเตอร์    69.34      1.90     80.56      1.44     70.44      1.20

  ฟิล์ม ซี.พี.พี         98.59      2.70     93.11      1.66     48.82      0.83

  ฟิล์ม เคลือบอลูมิเนียม  18.45      0.51     18.52      0.33     34.40      0.59

  รวมในประเทศ       1,342.17   36.78    1,514.09   26.98    1,445.90   24.71

  ต่างประเทศ :                                                          

  ฟิล์ม บี.โอ.พี.พี      2,139.13   58.61    3,849.39   68.59    4,119.84   70.41

  ฟิล์ม โพลีเอสเตอร์    81.81      2.24     120.36     2.15     118.76     2.03

  ฟิล์ม ซี.พี.พี         25.53      0.70     21.05      0.38     17.27      0.30

  ฟิล์ม เคลือบอลูมิเนียม  60.86      1.67     106.36     1.90     149.47     2.55

  รวมต่างประเทศ      2,307.33   63.22    4,097.16   73.02    4,405.34   75.29

  รวมทั้งหมด          3,649.50   100.00   5,611.25   100.00   5,851.24   100.00
  ----------------- ---------- -------- ---------- -------- ---------- --------